Eelmine aasta sai lohelauaga(Cabrinha Custom) rohkem kaablit sõidetud, kui surfatud ning otsustasin see hooaeg puhtalt weigi laua kasuks. Uueks lauaks valisin Liquid Force Deluxe Hybrid 139, koos Vantage Close Toe saabastega. Võrreldes eelmise aasta versiooniga, on laud märgatavalt kergem.
Kuna kaabliparke veel püsti pole, sain lauda testida Laulasmaal lohega ning esmamulje oli super! Puhus mingi 6-10 m/s ning vesi oli Laulasmaale omaselt flat. Alguses arvasin et jääb mu 11m Best Gp-e ja weigi lauale väheks, kuid kaugel sellest!
Peale esimest reilit tõusid suunurgad kõrvuni! Uskumatu, milline pop laual on! Ja maandud nagu svammi. Kui strappidega sõites peab mõtlema ka sellele, et laud jala küljes püsiks, siis bootsidega sellist muret ei ole, kõiki asju saab teha tunduvalt suurema jõuga. Laua suur rocker andis samuti tunda, ülestuult on küll üpris raske saada vaiksema tuulega, kuid muudab chopis sõitmise täitsa meeldivaks ja backrolli tegemiseks piisab aint üle õla vaatamisest .
Kokkuvõttes oli super päev ning lauaga ülimalt rahul, ei jõua ära oodata, millal kaablipargis seda testida saab. Progressi oli ka niipalju, et sain tänu Martini hindile oma S-bendi korralikuks.
Võiks juba soojemaks minna, peale 1,5h olid näpud ikka päris tuimad